У планах актывістаў і далейшыя выезды ў Бычкі, але, відаць, ужо ў наступным годзе. У далёкай перспектыве школка павінна пераўтварыцца ў паўнавартасны культурны цэнтр, які гатовы прымаць гасцей не толькі ўлетку, але і ўзімку. Магчыма, частка гаспадарчых прыбудоваў не перажывуць такога пераўвасаблення, затое на іх месцы з’явяцца альтанкі і пляцоўкі для майстар-класаў.